b"\n_START_ARTICLE_\nPoll de San Jos\xc3\xa9\n_START_SECTION_\nDistribuci\xc3\xb3\n_START_PARAGRAPH_\nAquest insecte t\xc3\xa9 el seu origen a Sib\xc3\xa8ria, nord-est de la Xina i nord de Corea. S'ha est\xc3\xa8s per tots els continents excepte l'Ant\xc3\xa0rtida i afecta especialment els arbres fruiters.\n_START_SECTION_\nArribada als Estats Units\n_START_PARAGRAPH_\nJohn Henry Comstock va descobrir aquest insecte a San Jose (Calif\xc3\xb2rnia) i li va donar el nom actual el 1881. Probablement va ser introdu\xc3\xaft a calif\xc3\xb2rnia per importaci\xc3\xb3 d'arbres de la Xina per part de James Lick. Cap a 1895 ja es trobava aquesta plaga als vivers dels estats de l'est dels Estats Units. Charles Lester Marlatt va fer investigacions a la Xina, el Jap\xc3\xb3 i Java i va introduir una marieta per fer lluita biol\xc3\xb2gica contra el poll de San Jose.\n_START_SECTION_\nDescripci\xc3\xb3\n_START_PARAGRAPH_\nEl cos de la femella adulta \xc3\xa9s groc i est\xc3\xa0 cobert amb una closca de color gris fosc de 2mm de di\xc3\xa0metre. En dos mesos neixen de forma vivipara cries de color groc que en cas de mal temps es refugien en la closca de la mare. Aquestes cries es dispersen i s'alimenten de la planta afectada. Tant les cries com les femelles muden diverses vegades. El mascle adult \xc3\xa9s de color taronja i nom\xc3\xa9s viu unes poques hores despr\xc3\xa9s de l'aparellament.\n_START_SECTION_\nEcologia\n_START_PARAGRAPH_\nAquesta esp\xc3\xa8cie viu tant en climes temperats com subtropicals. Infesta m\xc3\xa9s de 200 esp\xc3\xa8cies de plantes, principalment arbres i arbusts caducifolis. Es pot trobar als troncs, branques, brots, fulles i fruits de les plantes. Poden tenir diverses generacions en un any en els climes c\xc3\xa0lids per\xc3\xb2 nom\xc3\xa9s una generaci\xc3\xb3 en els freds. Passen l'hivern a l'escor\xc3\xa7a dels arbres i la nimfa hivernant pot sobreviure a temperatures tan baixes com - 42\xc2\xa0\xc2\xb0C. L'emerg\xc3\xa8ncia de les nimfes primaverals coincideix amb la brotaci\xc3\xb3 de les plantes."